Jonas Ilgūnas

Jonas Ilgūnas (1881 m. birželio 13 d. Vaivadiškiuose, Kėdainių apskritis – 1956 m. gegužės 28 d. Kaune) – Lietuvos pedagogas, rašytojas, vadovėlių autorius.

Biografija 
1909 m. baigė Sankt Peterburgo komercijos mokyklą, 1912 m. Komercijos institutą. Per Pirmąjį pasaulinį karą dėstė Petrogrado komercinėse mokyklose.

1919–1920 m. dirbo LR Švietimo ministerijoje vyriausiuoju buhalteriu. 1919 m. Kaune įsteigė buhalterijos kursus, aukštesniąją komercijos mokyklą; 1919–1941 m. šios mokyklos buhalterijos ir kooperacijos kursų vedėjas. Aktyviai dalyvavo laisvamanių veikloje, vienas iš Lietuvos laisvamanių etinės kultūros draugijos įkūrėjų. 1933–1935 m. žurnalo „Laisvoji mintis“ atsakingasis redaktorius. 1945–1952 m. Kauno finansų ir kredito technikumo dėstytojas.

Bibliografija 
 Šviesa, elementorius, 1911 m.
 Šviesa – tai galybė: naujas elementorius. – Kaunas, 1916. – 46 p.
 Buhalterijos vadovėlis. D. 1.: Elementinis kursas komercijos mokykloms. – Kaunas: Švyturys, 1921. – 184 p.
 Komercijos aritmetikos vadovėlis. – Kaunas, Vilnius: Švyturys, 1922. – 314 p.
 Kristus ir krikščionybė. – Kaunas: Varpas, 1923. – 68 p.
 Temos ir uždaviniai buhalterijos praktikos darbams: žemesnysis ir aukštesnysis kursas: gelumbių ir kolonialių prekyba. – Kaunas, 1923. – 39 p.
 Komercijos korespondencijos vadovėlis. – Kaunas: Švyturys, 1924. – 158 p.: iliustr.
 Specialinės buhalterijos vadovėlis. D. 2.: Aukštesnysis kursas ir susižinojimai su bankais. – Kaunas, 1924. – 204 p.
 Šviesa: naujas elementorius ir pirmieji skaitymėliai: lengviausias būdas išmokti dailiai skaityti ir rašyti. – Kaunas, 1924. – 56 p.
 „Šventasis Tėvas“ Ryme. – Kaunas, 1925. – 16 p.
 Komercijos aritmetikos vadovėlis. – 2-asis patais. ir papild. leid. – Kaunas: „Vyties“ bendrovė. – 1926. – 320 p.
 Buhalterijos uždavinynas: praktikos darbams: žemesnysis ir aukštesnysis kursas. – 2-asis patais. leid. – Kaunas: A. Ptašenkos knygynas, 1927. – 39 p.
 Buhalterijos vadovėlis. – 2-asis papild. ir patais. leid. – D. 1.: Elementinis kursas komercijos mokykloms. – Kaunas: „Vyties“ bendrovė, 1928. – 200 p.
 Ar yra toks tikėjimas, be kurio žmogus negali gyventi? – Kaunas, 1930. – 72 p.
 Vienmarškinė vienuolė: romanas. – Kaunas: Knygnešys Albinas Oželis, 1932. – 83 p.
 Dievo teismas ir pragaro kančios. – Kaunas, 1936.
 Mašinraščio vadovėlis: aklas būdas. – Kaunas, 1937. – 72 p.: iliustr.
 Lietuvos valstybės ženklo kilmė. – Kaunas: Stasys Kuprevičius ir B. Povilionis, 1938. – 64 p.
 Uždegti laužai: inkvizicija. – Kaunas, 1940. – 48 p.: iliustr.

Šaltiniai 

Lietuvos edukologai
Lietuvos pedagogai
Lietuvos rašytojai